Diari Oficial de la Generalitat Valenciana


Sumari del DOGV 6779, del 22-05-2012 (2012/4312)

Notificació de la sentència dictada en el juí de modificació de mesures número 1114/2009.
-----------------------------------------------------------------------------------------

### Dades del document

Número de DOGV
:   6779

Data del DOGV
:   22-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/4312


Organisme emissor
:   Jutjat de Primera Instància Número 10 d'Alacant

Tipus de document
:   Edicte

Notificació de la sentència dictada en el juí de modificació de mesures número 1114/2009. [2012/4312]  
Modificació de mesures en relació amb fills ext. sup. co. 001114/2009-M4   
De: Juana García Penalva.  
Procurador: Fernando Fernández Arroyo.  
Contra: Ali-Reza Esmaeil Oureh.   
Procurador/a: -   
En este procediment de modificació de mesures, seguit a instàncies de Juana García Penalva contra Ali-Reza Esmaeil Oureh, s'ha dictat la sentència que, literalment, diu així:   
«Sentència número 133/2012   
Alacant, 23 de febrer de 2012   
Susana Martínez González, magistrada jutgessa del Jutjat de Primera Instància número 10 d'Alacant, he vist estes actuacions de juí verbal número 1114/2009 seguides entre les parts, d'una banda, com a demandant, Juana García Penalva, representada pel procurador senyor Fernández Arroyo i assistida per la lletrada senyora Sánchez Varo, i d'una altra, com a demandat, Ali-Reza Esmaeil Oureh, declarat en rebel·lia, sobre la guarda, custòdia i aliments en relació amb el fill menor d'edat; hi intervé el Ministeri Fiscal.  
  
Dispositiva  
Estime en part la demanda formulada pel procurador senyor Fernández Arroyo, en nom i representació de Juana García Penalva, contra Ali-Reza Esmaeili Oureh, declarat en rebel·lia, i dispose les mesures següents en benefici de la filla menor:   
1. El fill menor d'ambdós parts, sotmés a la pàtria potestat d'ambdós progenitors, quedarà sota la guàrdia i custòdia de la mare, i cada progenitor ha de mantindre informat el contrari sobre l'evolució escolar, social i sanitària del fill, sempre que el progenitor no la puga obtindre per ell; els professionals que s'ocupen del menor estan obligats a subministrar, tant al pare com a la mare, qualsevol informació que els sol·liciten sobre el seu fill, per ser ambdós titulars de la pàtria potestat. Així mateix, s'ha de demanar el consentiment de l'altre progenitor (que s'entendrà atorgat si no hi mostra la seua oposició en els 10 dies naturals següents a la seua notificació fefaent) o tindre una autorització judicial prèvia per als canvis de residència que, per la distància, impedisquen o dificulten el règim de visites, per als canvis de col·legi, orientació educativa, religiosa o laica, tractaments mèdics transcendents, sobretot de cirurgia estètica, psiquiàtrics o psicològics i, en general, qualsevol alteració que afecte de manera important la vida del menor.   
  
2. S'establix com a règim de visites i comunicacions amb el progenitor no custodi el que lliurement acorden pare i fill.   
Ambdós progenitors facilitaran la comunicació telefònica, postal o telemàtica del menor amb el progenitor que no el tinga en companyia seua, el qual haurà de respectar, en tot cas, els horaris de descans i estudi del menor.   
3. S'assenyala la quantitat de mil quatre-cents euros (1400 €) en concepte d'aliments a favor del fill, quantitat que el pare ha d'ingressar els primers cinc dies de cada mes en el compte que a estos efectes assenyale l'altre progenitor i que s'actualitzarà anualment, d'acord amb les variacions de l'IPC. Cada progenitor ha de pagar el 50% dels gastos extraordinaris que puga ocasionar el fill. Respecte dels gastos relatius a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, només han de ser assumits al 50% els que es realitzen per comú acord entre els progenitors. I en cas contrari, n'ha d'assumir el pagament aquell que haja decidit la realització de l'activitat esmentada. En tot cas, els gastos extraordinaris que no tinguen caràcter urgent han de ser consentits per ambdós progenitors, entenent-se que el contrari consent la realització del gasto quan, després d'haver notificat la intenció de realitzar-lo així com el seu import, amb els documents corresponents per qualsevol mitjà fefaent, deixa transcórrer el termini de 10 dies sense mostrar-hi oposició. En cas de discrepància entre les parts sobre la procedència del gasto, haurà de sotmetre's a la decisió judicial. Només els de caràcter urgent i necessari es poden realitzar sense el consentiment o autorització judicial previs.   
4. No s'aprecien motius per a imposar les costes processals a cap dels litigants.   
Esta és la meua sentència, que pronuncie, mane i firme».   
I atés que el demandat, Ali-Reza Esmaeil Oureh, es troba en parador ignorat, expedisc este edicte a fi que li valga de notificació de forma deguda.   
  
Alacant, 20 d'abril de 2012.- El secretari judicial: Pedro F. González de Pereda.